|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 18.12.2024 | nr 59 | |
| **Sotsiaalkaitseministri määruste muutmine** |  |

Määrus kehtestatakse lastekaitseseaduse § 14 lõike 2 ja sotsiaalhoolekande seaduse § 141 lõike 2 alusel.

**§ 1. Sotsiaalkaitseministri 3. veebruari 2016. a määruse nr 8 „Lastekaitsetöötajate täienduskoolituse tingimused ja kord“ muutmine**

Sotsiaalkaitseministri 3. veebruari 2016. a määruses nr 8 „Lastekaitsetöötajate täienduskoolituse tingimused ja kord“ tehakse järgmised muudatused:

**1)** määruse preambulis asendatakse tekstiosa „§ 14 lõike 2“ tekstiosaga „§ 15 lõike 31“;

**2)** paragrahv 3 sõnastatakse järgmiselt:

„**§ 3. Koolitusplaan**

Sotsiaalkindlustusamet selgitab perioodiliselt välja lastekaitsetöötajate koolitusvajaduse ja koostab selle alusel koolitusplaani, mis tehakse lastekaitsetöötajatele teatavaks Sotsiaalkindlustusameti veebilehe kaudu.“;

**3)** paragrahv 6 tunnistatakse kehtetuks.

**§ 2. Sotsiaalkaitseministri 27. detsembri 2017. a määruse nr 72 „Sotsiaalteenuste ja -toetuste andmeregistri põhimäärus” muutmine**

Sotsiaalkaitseministri 27. detsembri 2017. a määruses nr 72 „Sotsiaalteenuste ja -toetuste andmeregistri põhimäärus“ tehakse järgmised muudatused:

**1)** paragrahvi 8 lõike 1 sissejuhatav lauseosa sõnastatakse järgmiselt:

„Registrisse kantakse lähtuvalt osutatava abi eesmärgist järgmised andmed registri vastutava töötleja või § 5 lõike 2 punktides 2 ja 3 nimetatud volitatud töötleja poole abi saamiseks pöördunud isiku kohta või isiku kohta, kellele abi osutatakse:“;

**2)** paragrahvi 8 lõike 1 punkti 7 täiendatakse pärast sõna „seaduses“ sõnadega „ja lastekaitseseaduses“;

**3)** paragrahvi 8 lõikes 14 ja § 19 lõikes 21 asendatakse arv „271“ arvuga „272“;

**4)** paragrahvi 14 lõikes 31 asendatakse tekstiosa „§ 271 lõikes 1“ tekstiosaga „§ 272 lõike 1 punktis 1“;

**5)** paragrahvi 14 lõikes 5 asendatakse tekstiosa „lõigetes 2, 3 ja 51“ tekstiosaga „lõigetes 2, 3, 51 ja 61“;

**6)** paragrahvi 16 lõiget 3 ja § 18 lõiget 4 täiendatakse enne sõna „volitatud“ sõnadega „vastutav või“;

**7)** paragrahvi 17 lõige 2 sõnastatakse järgmiselt:

„(2) Andmete töötlejal on juurdepääs selle isiku isikuandmetele, kes on konkreetse töötleja poole pöördunud, kellele ta abi osutab või kelle isikuandmeid on õigusaktide kohaselt vajalik seoses abi osutamisega töödelda.“;

**8)** paragrahvi 17 lõige 4 sõnastatakse järgmiselt:

„(4) Sotsiaalkindlustusametil on juurdepääs registriandmetele:

1) sotsiaalhoolekande seaduses, lastekaitseseaduses ja ohvriabi seaduses sätestatud järelevalve tegemiseks;

2) lastekaitseseaduse § 15 lõike 2 punktides 2–4 ja lõike 3 punktides 6 ja 61 nimetatud ülesannete täitmiseks.“;

**9)** paragrahvi 18 lõige 3 sõnastatakse järgmiselt:

„(3) Andmeid, mille saamiseks on isikul või asutusel õigus, väljastab vastutav töötleja või vastavatele andmetele juurdepääsu omav volitatud töötleja, kelle poole isik või asutus pöördub.“;

**10)** määruse lisa asendatakse käesoleva määruse lisaga.

**§ 3. Määruse jõustumine**

Määrus jõustub 1. jaanuaril 2025. a.

(allkirjastatud digitaalselt)

Signe Riisalo

sotsiaalkaitseminister

(allkirjastatud digitaalselt)

Maarjo Mändmaa  
kantsler

Lisa: Sotsiaalteenuste ja -toetuste andmeregistrisse kantavate andmete loetelu